Dilecto Hugoni canonico atque sacerdoti. Ego Raculfus et Warnerius consobrinus meus vendimus tibi unam vineam sitam in pago Matisconensi in agro Salorniacensi, in villa Muyson. Terminat a mane et a medio die terra Sancti Vincentii, a sero et a circio viis publicis; habet in longum perticas XVIII et dimidium in una fronte, a medio die perticas III et dimidium in alia fronte, a circio perticas VI et duos pedes. Infra istas terminationes vel perticationes, vendimus tibi istam vineam supra terminatam, et accipimus pretium solidos VII et VIII denarios, et facias ex hac die in antea quitquam facere volueris sine ullo contradicente ex ea. S. Raculfi et Warnerii qui fieri et firmare rogaverunt. S. Umberti. Data per manum Willelmi, II non. novembris, regnante Henrico Francorum rege.